Οι σταθμοί μέτρησης του προγράμματος ΠΕΔΙΟΝ 24 καταγράφουν σε 24ωρη βάση τις τιμές έντασης του ηλεκτρομαγνητικού πεδίου στην περιοχή συχνοτήτων από 100kHz έως 7GHz. Στην περιοχή αυτή του ηλεκτρομαγνητικού φάσματος λειτουργούν οι περισσότερες ασύρματες τηλεπικοινωνιακές υπηρεσίες στη χώρα μας. Συγκεκριμένα, στη ζώνη συχνοτήτων αυτή εκπέμπουν οι κεραίες ραδιοφωνίας, τηλεόρασης, κινητής τηλεφωνίας (2G,3G,4G), ασύρματων δικτύων (Wi-Fi) και άλλων υπηρεσιών. Έτσι το πρόγραμμα ΠΕΔΙΟΝ 24 παρέχει μία ολοκληρωμένη ενημέρωση για τα επίπεδα της ηλεκτρομαγνητικής ακτινοβολίας που προκύπτει από τις προαναφερθείσες πηγές.